Haamerite näitusemaja

Haamerite näitusemaja oli Eerik Haameri eramuuseum, mis tegutses aastatel 2005–2011 Kuressaares aadressil Vallimaa tänav 15a.Laanet, Ivika. Tõnis Kipperist sai Haameri-maja omanik. Saarte Hääl, 12. november 2013.

Maja on ehitatud kolme tuntud saarlase – insener Eugen Haameri, pastor Harri Haameri ja kunstnik Eerik Haameri – kunagise sünnikodu krundile. Idee näitusemaja avada tekkis kunstnik Eerik Haameri ja tema venna, vaimulik Harri Haameri lastel, kes otsustasid ehitada 1980. aastatel lammutatud maja asemele uue, rootsipunase ja funktsionaalse hoone, et näidata Eerik Haameri töid "kunstile soodsas, ent ühtaegu inimeselegi mugavas igapäevases elukeskkonnas".Levin, Mai. Mai Levin: Haamerite näitusemaja kui monument Eerik Haamerile. Saarte Hääl, 11. november 2011. Majas eksponeeriti valikut Eerik Haameri peamiselt Rootsis maalitud teostest, sealhulgas "Kalevipoja" eeposele tehtud illustratsioone.

Maja projekteeris Aino ja Oskar Kallase vanema tütre Virve poeg Viljar Päss. See valmis 2004. aasta septembris, galerii avati 2005. aastal. Elamu kujundamisel seati eesmärgiks, et seal toimuksid näitused ja salongi­õhtud. Alumisel korrusel oli kunstigalerii, ülemisel korrusel elas Eerik Haameri tütar Liina Haamer Waller, kes juhatas ka galeriid. 2011. aastal otsustas Liina Haamer Waller tagasi Rootsi oma pere juurde kolida ja näitusemaja suleti külastajatele.Kõrvits, Margit. KODU KUI KUNSTIMUUSEUM | Tõnis Kipperi kodu uks on kunsti­huvilistele valla. Eesti Naine, 23. aprill 2020.Untera, Anne. Kaks väärilist – Eerik Haamer ja Uno Roosvalt. Sirp, 9. märts 2018.

2013. aastal omandas hoone raadioajakirjanik ja kunstikoguja Tõnis Kipper, kes lubas säilitada maja senise funktsiooni. Muuseum küll suleti, kuid maja galeriiosa on siiski võimalik soovijail külastada. Seal on eksponeeritud osa Tõnis Kipperi erakunstikogust (sh Sally von Kügelgeni "Pianist Sophie Menteri (1846–1918) portree".

 Viited 

Kategooria:Saare maakonna muuseumid
Kategooria:Kuressaare